open-index/open-wikipedia-markdown huggingface dataset:
KAF Celtis Sombor

**KAF Celtis** ( poznati i kao **Bođoši**) su tim američkog fudbala iz Sombora u Srbiji.Klub je član Divizije Sever, Prve Lige Srbije, pod okriljem SAAF (Srpske Asocijacije Američkog Fudbala), i jedan je od deset najstarijih klubuva u Srbiji.

## Istorijat kluba
KAF Celtis je zvanično osnovan 22 oktobrba 2005. godine u Somboru, međutim prvu utakmicu su odigrali dva meseca ranije, 28.10.2005. protiv ekipe Kula Slayers. Kao i svi timovi tada u Srbiji, Celtisi su svoju prvu sezonu igrali bez zaštitne opreme (bez kacige i pedova). U sezoni 2006 SAFS lige bez opreme, postigli su i jedan od svojih najvećih uspeha u istoriji kluba, plasirajući se u polufinale tog takmičenja. Klub posle toga pravi pauzu od dve godine, zbog nabavke opreme, da bi 2009, zajedno sa još 7 klubova osnovao SAAF (Srpsku Asocijaciju Američkog Fudbala). U naredne dve godine, klub ostvaruje svoje najveće uspehe u ovom sportu, zauzimanjem trećeg mesta u sezoni 2009 SAAF Superlige i ulaska u polufinale istog takmičenja u sezoni 2010.

## Rezultati Celtisa po sezonama

## Vanjske veze
* Zvanični web sajt kluba 
* Sajt Srpska asocijacija američkog fudbala SAAF
Dositej Novaković

**Dositej Novaković** (oko 1774 — 1854) bio je srpski duhovnik i episkop timočki od 1834. do 1854.

## Biografija
Rodio se u selu Dabnici kod Prilepa oko 1774. Kao mladić boravio je u manastiru Treskavcu kod Prilepa. Ubrzo odlazi na Svetu Goru u Manastir Zograf gde prima monaštvo. Tu biva rukopoložen za jerođakona a zatim i za jeromonaha. Sa Svete Gore odlazi u Pirot, a zatim i u Niš, gde ga tadašnji episkop Meletije postavlja za svog protosinđela.

Posle ubistva episkopa Meletija 31. maja 1821. godine od strane Turaka koji su zbog Grčkog ustanka zatvarali i ubijali pravoslavno sveštenstvo Dositej uspeva da prebegne za Srbiju gde ga knez Miloš Obrenović prima i daje mu dužnost starešine manastira Svete Petke, a potom i manastira Gornjaka. Nešto kasnije je unapređen u čin arhimandrita.

Kada je 1833. oslobođena Timočka krajina, i pripojena Kneževini Srbiji knez i mitropolit beogradski odlučuju da obrazuju Timočku eparhiju. Mitropolit Petar je u dogovoru sa ostala dva srpska episkopa, užičkim Nikiforom i šabačkim Gerasimom, predložio tri arhimandrita od kojih je jedan bio Dositej. Godine 1834. nakon izbora rukopoložen je za episkopa timočkog u Zaječaru, međutim nezadovoljan stanjem religioznosti u tom malom i relativno novonastalom gradu on premešta sedište episkopije u nešto veći i stariji i zahvaljujući kneževskoj porodici Karapandžić i Hajduk-Veljku svakako kultivisaniji i poznatiji grad Negotin, uostalom i mnogo bliže luci na Dunavu Prahovo, tj direktnoj brodskoj vezi s Austrijskim i Ruskim carstvom.

Od 1846. je bio počasni član Društva srpske slovesnosti.

U jednom incidentu 1851. godine, jedan bogati Rom („Cigan“) rođen u Negotinu i dugogodišnji stanovnik, pokušao je da oženi svog sina siromašnom Srpkinjom i državni zakon i crkveni kanoni su to očigledno dozvoljavali, ali je bilo prilično neobično i politički protivnici vladajućem režimu okupili su lokalno stanovništvo da se suprotstave tome. Episkop Dositej je pokušao da ih urazumi u nekoliko javnih govora i pismenim zahtevima državnim funkcionerima i beogradskoj mitropoliji da se javno izjasni da je nameravano venčanje legalno. On je više puta isticao da su svi pravoslavni hrišćani „jednaki u zakonu i u očima Božijim“, ali posle višenedeljnog planiranja, uključujući i kanonsku objavu predstojećeg venčanja u vladičanskoj crkvi od strane episkopa, na dan planiranog venčanja pobunjena gomila upala je u vladičanski dvor i držala Dositeja kao taoca nekoliko sati tako da on nije mogao da prisustvuje. Isto je učinjeno i sa protoprezviterom (parohijskim sveštenikom) i venčanje je otkazano.

Episkop Dositej je upravljao Timočkom eparhijom 20 godina, umro je 2. aprila 1854. godine, u Negotinu. Njegov grob nalazi se u kripti stare negotinske crkve.

## Reference

## Vanjske veze
* Biografija na sajtu SANU
Emmelie de Forest

**Emmelie Charlotte-Victoria de Forest** (Randers, 28. veljače 1993.), danska pjevačica koja je, predstavljajući svoju zemlju, pobijedila na Eurosongu 2013. u Švedskoj, s pjesmom "Only Teardrops".

## Rani život

Emmelie de Forest je rođena u Randersu, 28. veljače 1993. godine. Njezin otac je Šveđanin, a majka Dankinja. Pjevati je počela s 9 godina. U dobi od 14 godina, surađivala je sa škotskim muzičarem Fraserom Neillom, što je uključivalo nastupe na festivalima i kulturnim manifestacijama. Godine 2011., preselila se u Kopenhagen i upisala pjevanje na pjevačkoj školi Katrine Sadolin.

## Glazbena karijera

### 2013. - danas: Eurosong i ''Only Teardrops''

Emmelie de Forest je karijeru započela kao jedna od 10 kandidata na danskom nacionalnom izboru za Eurosong. Dana 26. siječnja 2013. godine, odnijela je pobjedu na nacionalnom izboru i postala danska predstavnica u Švedskoj sa svojom pjesmom "Only Teardrops". Nedugo nakon izbora, Emmelie de Forest je izbila na sam vrh ljestvice favorita, kako među medijima i fanovima, tako i na kladionicama.

Dana 14. travnja 2013., Emmelie de Forest je objavila kako će joj debitanstki album, *[[Only Teardrops (album)|Only Teardrops]]*, izići 6. svibnja 2013. godine, tek tjedan dana prije Eurosonga. Na albumu se nalazi 12 pjesama, među kojima su i originalna (studijska) i orkestralna verzija hita "Only Teardrops".

Danska je nastupala u prvom polufinalu, održanom 14. svibnja. Tamo je, nakon glasovanja, ostvarila prvo mjesto i plasirala se u finale gdje je nastupala kao 18., poslije Mađarske i prije Islanda. Nakon prebrojenih glasova, Danska je osvojila ukupno 281 bod, što je bilo dovoljno za prvo mjesto. Pobjedu je ostvarila prije nego što su sve zemlje prezentirale svoje glasove.

## Diskografija

### Albumi

### Singlovi


## References

## Vanjske veze

* Emmelie de Forests official website 
* 
* Emmelie de Forest on Facebook
* Emmelie de Forest on Instagram
Evangelizam

**Evangelizam** kao pojam ima dug istorijat.

## Reformacija

U doba reformacije, pod njim se podrazumevalo prihvatanje augzburškog ispovedanja vere, za razliku od pripadanja katolicizmu ili reformisanim crkvama. Takvo značenje pojma je i dalje na snazi u Evropi i javlja se u službenim nazivima mnogih luteranskih crkava. U 18. veku, kao evangelisti su bili poznati oni koji su bili naklonjeni protestantskoj engleskoj crkvi, kao i oni među nekonformistima koji su ove podržavali. Engleski evangelisti su naglašavali značaj Svetog pisma, potrebu za očuvanjem vere, potrebu za visokim ličnim moralom i zastupničko iskupljenje.

## Amerika i Engleska

U Americi 19. veka, pojam evangelistički se odnosio na one crkve koje su zastupale ideje preporoda (revivalizam). Smatralo se da ove crkve imaju mnogo zajedničkog i njihove vođe su se nadale da će jedan evangelistički ujedinjeni front pomoći da Amerika postane stvarno hrišćanska zemlja.

U Engleskoj su 1846. protivnici anglo-rimokatoličkog pokreta ostvarili međusobnu saradnju na nivou Evangelističkog saveza. Savez je potvrdio ispovedanje vere u devet tačaka, gde se pominjalo i nadahnuće Svetim pismom, zastupničko iskuplenje, zatim Sveta Trojica, kao i grehopad i izopačenost čovečanstva. Jedinstvo koje se razvijalo među evangelističkim crkvama početkom veka počelo je da se osipa pod udarcima darvinizma, kriticizma i industrijalizacije.

## Pokreti

Različite crkve su različito reagovale na ove izazove i klasični evangelistički pokret se rascepio na liberale, konzervativce i pokret društvenog jevanđelja. Četrdesetih godina 20. veka počeo je da se rađa nov evangelistički pokret i to u krilu naprednijeg dela američkog fundamentalizma, koji je s vremenom postao otvoreniji prema svetu i crkvenom predanju. Sazrevanjem fundamentalističke teologije, konzervativne crkve u Americi počele su da se razvijaju i ta tendencija je i danas evidentna.

Evangelistički pokret u lokalnim crkvama dao je svoj doprinos formirašu i jačanju vankongregacionalnih institucija. Već 1970. evangelistički pokret je postao glavna snaga američkog protestantizma. Neoevangelisti su postali najbrže rastuća verska zajednica u SAD.

## Povezano
* Evangelizacija
Only Teardrops

**"Only Teardrops"** je pjesma danske pjevačice Emmelie de Forest. Tekst i glazbu za pjesmu su, zajedno, napisali Lise Cabble, Julia Fabrin Jakobsen i Thomas Stengaard. Lise Cabble je već ranije pisala pjesme za danske predstavnike na Eurosongu, a među recentnijima je pjesma "New Tomorrow", koju je izvodio bend A Friend In London. Svakako, "Only Teardrops" je najpoznatija kao danska predstavnica na Eurosongu 2013. u Švedskoj, gdje je s 281 bodom osvojila prvo mjesto. Pjesma je izvedena u prvom polufinalu, gdje je također osvojila prvo mjesto, a u finalu je nastupala 18., nakon Mađarske i prije Islanda. Prvo mjesto osvojila je ispred Azerbajdžana i Ukrajine.

Nakon pobjede na Dansk Melodi Grand Prixu 2013 u siječnju, pjesma je poharala dansku iTunes ljestvicu, a na danskon TOP40 listi debitirala je na izvrsnom, drugom mjestu.

## Popis skladbi
* **Digitalni download**
# "Only Teardrops" – 3:03

## Uspjeh na ljestvicama

Pjesma je bila instantni hit u Forestinoj rodnoj zemlji, Danskoj, gdje je u prvom tjednu bila na drugom mjestu te se sadržala na ljestvicama tokom sljedećih tjedana. TOP40 bila je još i u Rumunjskoj te u Belgiji i Nizozemskoj.

### Top ljestvice

## Povijest izdanja

## References
Patria (film, 1917)

***Patria*** je američki nijemi špijunski filmski serijal od 15 poglavlja (epizoda) snimljen 1917. u režiji Leopolda Whartona, Theodorea Wartona i Jacquesa Jaccarda. Radnja se temelji na romanu *The Last of the Fighting Channings* Louisa Josepha Vancea, a naslovna protagonistica Elaine Channing alias Patria je nastojala spriječiti japanske agente da osvoje zapadni dio SAD u dosluhu s revolucionarima iz susjednog Meksika. Iako je scenario koristio melodramatske klišeje karakteristične za tadašnji Hollywood, najviše se isticao po angažmanu popularne plesačice Irene Castle u naslovnoj ulozi, koja je u njemu demonstrirala ne samo izvrsne plesačke, nego i atletske sposobnosti u akcionim scenama. Osnovni motiv snimanja filma je, međutim, bio politički, odnosno nastojanje uticajnog izdavača Williama Randolpha Hearsta - koji je bio glavni producent - da uvjeri američku javnost kako najveća opasnost po SAD prijeti iz Japana, odnosno tako zaustavi ulazak SAD u prvi svjetski rat na strani Antante čiji je član tada bio Japan. Takva kampanja se nije svidjela američkoj vladi, pa je nakon nekoliko epizoda predsjednik Woodrow Wilson intervenirao kod Hearsta zatraživši da se izbace sve eksplicitne reference na Japan; tako je glavni negativac - koga je glumio Warner Oland - "prekršten" od "baruna Hirokija" u "Manuela Moralesa". Nakon prvog svjetskog rata je u američkom Senatu održano javno saslušanje gdje je vojni obavještajac kapetan C. G. Lester svjedočio kako je njemačka vlada nastojala *Patriu* iskoristiti u propagandne svrhe. Neke od epizoda *Patrie* su danas izgubljene.

Snimanje filma je godine 1939. bilo rekonstruirano u hollywoodskom biografskom filmu *[[The Story of Vernon and Irene Castle]]* gdje je lik Irene Castle tumačila Ginger Rogers.

## Povezano
* Japanofobija
* Žuta opasnost
* Zimmermanov telegram

## Izvori

## Vanjske veze
* 
* ''Patria'' at Cinefania Online 
* Museum of Modern Art photograph from ''Patria''
The Million Dollar Mystery

***The Million Dollar Mystery*** () je američki nijemi pustolovni filmski serijal od 23 poglavlja sniman od 1914. do 1915. u režiji Howella Hansela. Radnja je pratila napore tajnog društva "Crna stotina" da se dočepa izgubljenog blaga od milion dolara. Protagonistica filma je bila Florence Hargreaves, koju je tumačila Florence La Badie, i koja je publiku privukla ne samo svojim izgledom, nego i atletskim vještinama i sposobnošću da izvodi složene akcijske kaskade. Iza filma je stajao studio Thanhouser Film Corporation, koji je koristio izuzetno inovativne tehnike promocije; tako je pokrenut javni natječaj među publikom za najbolju završnicu filmske serije, a nekoliko dana prije premijere posljednje epizode je lansirana lažna vijest kako je La Badie nestala. *The Million Dollar Mystery* je uživao veliku gledanost i smatra se najuspješnijim filmom studija Thanhouser i najvećim hitom Florence La Badie. Nakon kolapsa studija i La Badiene smrti je skraćena verzija prikazana 1918. godine. Danas se, međutim, smatra izgubljenim. Godine 1927. je snimljen remake u obliku cjelovečernjeg nijemog filma.

## Glumačka postava
* Florence La Badie ... Florence Hargreaves
* Marguerite Snow ... Grofica Olga Petroff
* James Cruze ... Jim Norton
* Frank Farrington ... Braine
* Sidney Bracey ... John Hargreaves / The Butler
* Lila Chester ... Susan Farlow

## Naslovi poglavlja
# The Airship in the Night
# The False Friend
# A Leap in the Dark
# The Top Floor Flat
# At the Bottom of the Sea
# The Coaching Party of the Countess
# The Doom of the Auto Bandits
# The Wiles of a Woman
# The Leap from an Ocean Liner
# (nepoznato)
# In the Path of the Fast Express
# (nepoznato)
# (nepoznato)
# (nepoznato)
# The Borrowed Hydroplane
# Drawn Into the Quicksand
# A Battle of Wits
# (nepoznato)
# (nepoznato)
# (nepoznato)
# (nepoznato)
# The Million Dollar Mystery
# The Mystery Solved
IZVOR:

## Izvori

## Vanjske veze
*
Az ezredes

***Az ezredes*** () je mađarski crno-bijeli nijemi film snimljen 1917. u režiji Mihalja Kertesa (kasnije poznatog kao Michael Curtiz). Historičarima filma je važan zato što je u njemu, pod imenom Arisztid Olt, nastupio glumac koji će kasnije postati slavan kao Bela Lugosi. Sve kopije filma su uništene neposredno nakon premijere.

## Izvori


## Vanjske veze
*
Ekipa (razvrstavanje)

**Ekipa** predstavlja jedan od sinonima za tim. U užem smislu se pod time podrazumijeva grupa ljudi koja se zajednički - kao tim ili ekipa - natječe u timskim ili ekipnim sportovima. U žargonu se pod time može podrazumijevati grupa prijatelja ili "društvo".

Također može označavati:
* ''Ekipa'' (TV serija), poljska TV-serija emitirana 2007/08. godine
* ''Ekipa'' (srpski list), sportske novine koje su izlazile u Srbiji 2005. godine
* ''Ekipa'' (slovenski list), sportske novine u Sloveniji
Sistem uravnoteženih pokazatelja

**Sistem uravnoteženih pokazatelja** (eng. balanced scorecard, BSC) je alat za strateško upravljanje performansama - polustandardizirani strukturirani izvještaj, podržan metodama dizajna i alatima za automatizaciju, kojega rukovodioci mogu koristiti za praćenje kako osoblje pod njihovim rukovođenjem izvršava aktivnosti, te nadzirati posljedice koje proizlaze iz tih radnji. Godine 1992. oblikovali su ga Robert S. Kaplan i David Norton.

## Vanjske veze

* "FAQ Answer: What is the Balanced Scorecard?"
* 2GC Balanced Scorecard Usage Survey
Ekipa (srpski list)

***Ekipa*** su bile srpske dnevne sportske novine koje su nakratko izlazile od 18. aprila do 29. oktobra 2005. Publiku su nastojale privući odvažnim praćenjem sportskih događaja koje je javnost ponekad smatrala senzacionalističkim; ton listu je dao prvi broj u kome je Milorad Kosanović, bivši trener omladinske fudbalske reprezentacije Srbije i Crne Gore, odnosno FK Crvena zvezda utvrdio da je tadašnja Prva savezna liga Srbije i Crne Gore namještena. *Ekipa* se, međutim, brzo ostala bez "vrućih" tema s kojima je mogla održavati pažnju publike, pa se nije značajno probila među čitateljstvo. Nedugo nakon toga je prodana Radisavu Rodiću, vlasniku *[[Kurir (novine)|Kurira]]* i *[[Glas javnosti|Glasa javnosti]]*. On je ubrzo nakon toga ugasio novine, ali nedugo nakon toga pokrenuo još jedan kratkotrajni tabloid pod imenom ''Start'', koji se također bavio sportskim temama.
Ekipa (slovenski list)

***Ekipa*** su dnevne sportske novine koje od 1995. izlaze u Ljubljani i predstavljaju jedine dnevne sportske novine u Sloveniji. Izlazi u 32 stranice.

## Izvori
Ekipa (TV serija)

***Ekipa*** je poljska politička igrana TV serija koja se 2007. emitirala na programu TV-kanala Polsat. Sastojala se od 14 epizoda i prikazivala rad fiktivne poljske vlade na čelu sa premijerom Kontstantyjem Turskim (čiji je lik tumačio Marcin Perchuć, nestranačke ličnosti izabrane nedugo nakon što je njegov prethodnik i prijatelj, vođa liberalne stranke PBC, Henryk Nowasz (čiji lik tumači Janusz Gajos) prisiljen odstupiti nakon optužbi da je kao doušnik surađivao s komunističkom tajnom policijom. Radnja je pratila nastojanje idealistički nastrojenog i politički neiskusnog premijera da vodi zemlju, dok mu istovremeno noge podmeće desničarski koalicijski partner PdP na čelu sa konzervativnim predsjednikom Julian Szczęsny (koga je tumačio Andrzej Seweryn).

Tvorci serije su kao svoj uzor navodili američke TV-serije ''Zapadno krilo'' i ''Commander-in-Chief''. Kritika je, pak, sličnosti pronalazila u stvarnim političarima i strankama kao što su Građanska platforma i Pravo i pravda, odnosno fiktivnu vladu shvaćala kao svojevrsnu alternativu tada vladajućim poljskim konzervativcima. Serija se prestala snimati nakon 14 epizoda.

## Povezano
* *[[Borgen]]*

## Izvori

## Vanjske veze
* 
* 
* 
* Oficjalny blog fikcyjnego premiera
A Clever Dummy

***A Clever Dummy*** ( ) je američka crno-bijela nijema filmska komedija snimljena 1917. u režiji Ferrisa Hartmana, Roberta P. Kerra, Hermana C. Raymakera i Macka Sennetta. U njoj Chester Conklin tumači proizvođača lutaka koji je izumio mehaničkog lutka i napravio ga po modelu svog budalastog domara (čiji lik tumači Ben Turpin). Radnja prikazuje kako stvarni domar preuzme ulogu lutka nakon što bude "prodan" vodviljskim zabavljačima.

## Reference

## Vanjske veze
* 
*
Tod Browning

**Tod Browning** (pravim imenom **Charles Albert Browning, Jr.**; 12. jul 1880 – 6. oktobar 1962) bio je američki filmski glumac, režiser i scenarist, poznat po ostvarenjima horor žanra iz nijeme i rane zvučne ere među kojima se ističu filmovi Lona Chaneya Seniora te ''Dracula'' s Belom Lugosijem; najpoznatije je njegovo ostvarenje kontroverzni cirkuski triler ''Freaks'' (Čudovišta) koji je zbog neugodnih prizora bio zabranjen u nizu država.

## Filmografija (kao režiser)

* *[[Miracles for Sale]]* (1939)
* *[[The Devil-Doll]]* (1936)
* *[[Mark of the Vampire]]* (1935)
* *[[Fast Workers]]* (1933)
* *[[Freaks]]* (1932)
* *[[Iron Man (1931 film)|Iron Man]]* (1931)
* *[[Dracula (1931 film)|Dracula]]* (1931)
* *[[Outside the Law (1930 film)|Outside the Law]]* (1930)
* *[[The Thirteenth Chair]]* (1929)
* *[[Where East Is East]]* (1929)
* *[[West of Zanzibar (1928 film)|West of Zanzibar]]* (1928)
* *[[The Big City (1928 film)|The Big City]]* (1928)
* *[[London After Midnight (film)|London After Midnight]]* (1927)
* *[[The Unknown (1927 film)|The Unknown]]* (1927)
* *[[The Show (1927 film)|The Show]]* (1927)
* *[[The Road to Mandalay (film)|The Road to Mandalay]]* (1926)
* *[[The Blackbird]]* (1926)
* *[[Dollar Down]]* (1925)
* *[[The Mystic]]* (1925)
* *[[The Unholy Three (1925 film)|The Unholy Three]]* (1925)
* *[[Silk Stocking Sal]]* (1924)
* *[[The Dangerous Flirt]]* (1924)
* *[[White Tiger (1923 film)|White Tiger]]* (1923)
* *[[The Day of Faith]]* (1923)
* *[[Drifting (film)|Drifting]]* (1923)
* *[[Under Two Flags (1922 film)|Under Two Flags]]* (1922)
* *[[Man Under Cover]]* (1922)
* *[[The Wise Kid]]* (1922)
* *[[No Woman Knows]]* (1921)
* *[[Outside the Law (1920 film)|Outside the Law]]* (1920)
* *[[The Virgin of Stamboul]]* (1920)

* *[[Bonnie Bonnie Lassie]]* (1919)
* *[[The Petal on the Current]]* (1919)
* *[[The Unpainted Woman]]* (1919)
* *[[The Exquisite Thief]]* (1919)
* *[[The Wicked Darling]]* (1919)
* *[[Set Free (film)|Set Free]]* (1918)
* *[[The Brazen Beauty]]* (1918)
* *[[The Deciding Kiss]]* (1918)
* *[[Which Woman?]]* (1918)
* *[[Revenge (film, 1918)|Revenge]]* (1918)
* *[[The Eyes of Mystery]]* (1918)
* *[[The Legion of Death]]* (1918)
* *[[The Jury of Fate]] *(1917)
* *[[Peggy, the Will O' the Wisp]]* (1917)
* *[[Hands Up! (1917 film)|Hands Up!]]* (1917)
* *[[A Love Sublime]]* (1917)
* *[[Jim Bludso]]* (1917)
* *[[Puppets (film)|Puppets]]* (1916)
* *[[Everybody's Doing It]]* (1916)
* *[[The Fatal Glass of Beer (1916 film)|The Fatal Glass of Beer]]* (1916)
* *[[Little Marie]]* (1915)
* *[[The Woman from Warren's]]* (1915)
* *[[The Burned Hand]]* (1915)
* *[[The Living Death]]* (1915)
* *[[The Electric Alarm]]* (1915)
* *[[The Spell of the Poppy]]* (1915)
* *[[The Story of a Story]]* (1915)
* *[[The Highbinders]]* (1915)
* *[[An Image of the Past]]* (1915)
* *[[The Slave Girl (film)|The Slave Girl]]* (1915)
* *[[The Lucky Transfer]]* (1915)

## Literatura
* *Dark Carnival* (1995) () by David J. Skal and Elias Savada.

## Reference

## Vanjske veze
* 
* Tod Browning bibliography  via UC Berkeley Media Resources Center
* 
* 
* Tod Browning at Virtual History
Tim

**Momčad**, **tim** (eng. team) ili **ekipa** (fr. equipe) je mala skupina ljudi komplementarnih znanja i vještina koji su predani zajedničkim poslovnim ciljevima i zajedničkom pristupu. Oni su dragovoljna skupina ljudi prepoznatljiva po tome što:

* su svi članovi ravnopravni i jednako važni
* od svakog se člana očekuje maksimalan angažman tamo gdje je najsposobniji
* u timu rade ljudi različitih struka i znanja
* mišljenje svakog člana se uvažava
* svatko može iznijeti svoj sud
* propisi i norme vrijede za sve jednako
* nema privilegiranih članova
* svi predano rade na zajedničkom projektu
* uzajamno se razlikuju i nadopunjuju

#### Članovi skupine

* **Organizator** – ima smisla za detalje, pomaže drugima, dobar je organizator posla

* **Predsjedavajući** – zna voditi timski rad, usmjerava rad, dodjeljuje uloge i prepoznaje individualne kvalitete članova

* **Ekspert** – posjeduje najviše znanja i stručnosti

* **Vanjski autoritet** – predlaže neko rješenje do kojega je došao prenošenjem iskustva

* **Vođa** – nameće se kao vođa, voli akciju, sve pokreće i usmjerava

* **Kritičar** – stalno ocjenjuje tuđi rad, lako pronalazi greške, u svemu vidi negativnost

* **Kreativac** – prepun je originalnih ideja ali je tih, nenametljiv i samozatajan

* **Birokrat** – pridržava se svih pravila i od drugih to traži

* **Klimavac** – disciplinirano i pedantno izvršava sve poslove, sa svima se slaže i nema vlastito mišljenje

* **Društveni tip** – dobar slušatelj, lako komunicira, razumije potrebe drugih, smiruje konfliktne situacije

* **Finalizator** – sklon je estetici, skrbi se da zamišljeno provede u djelo

* **Istraživač** – sklon je druženju i neprestanome dodiru s okolinom, voli preuzimati stvari i razvijati tuđe zamisli

* **Poticatelj** – radišan, dobro djeluje u situacijama povećanog pritiska, sklon prihvaćanju novosti, brzo uočava dobre prilike

* **Usklađivač** – uvijek ima na umu cjelinu, raspoznaje bitno od nebitnog, nikada ne gubi nadzor nad sobom ili situacijom

* **Procjenitelj** – promatrač tuđih prijedloga, hladni analitičar, ne žuri, brzo uočava rizik, ne opredjeljuje se prije nego što sagleda problem

* **Provoditelj** – majstor organizacije, odluke pretvara u praksu, uočava probleme koji bi se mogli pojaviti u primjeni, voli red

* **Dovršitelj** – nužan je svakom timu jer voli akciju provoditi do kraja, razrađivati pojedinosti, nadzirati, ustrajavati na savršenstvu

* **Graditelj** – više je usredotočen na ljude i timsku zajednicu nego na sam posao, angažira se u sukobu i krizi, smanjuje strasti, druželjubiv je, statičan i pomirljiv.
Maksim Savić

**Maksim Savić** (Petar (?) Čkrebo; selo Vraneši, danas Opština Vrnjačka Banja, tada Okružje čačansko, 1800 – manastir Kalenić, 4/5. januar 1844) je bio kalenićki arhimandrit, a od 1839. do 1842. šabački episkop.

## Biografija

Rođen je 1800. godine u familiji Čkrebo u selu Vraneši u zapadnom pomoravlju, podno Goča, u selu koje je pripadalo Čačanskom okružju Požeške nahije. Duhovno prezime Savić je izvedeno od imena njegovog oca Save koji je učestvovao u oslobodilačkim ratovima protiv Turaka. Potomci ove familije pripovedaju da mu je svetovno ime bilo Petar. Rano se priklonio crkvenom životu na nagovor strica Gavrila Miljkovića (od Čkreba iz Gračaca) koji je bio studenički arhimandrit od 1816. do 1849. godine. Učio se knjizi u Žiči, Vraćevšnici i Feneku, a kod nekog Miokovića je naučio i nemački jezik.

Zamonašio se u manastiru Kaleniću. U čin đakona ga je proizveo mitropolit beogradski Agatanel 1820. godine. Iste godine je u Kaleniću, po nalogu kneza Miloša Obrenovića, otvorena bogoslovska škola u kojoj je „kaluđere i sirotu decu“ učio đakon Maksim do 1825. godine. Primeran je uticaj kneza Miloša na Kalenić u koji je došao u septembru 1822. godine. Školu su kod Maksima pohađali i Hadži Jeftimije Popović i Joanikije Nešković, kasnije vladika šabački. Godine 1823. Maksima je tadašnji šabački episkop Gerasim Dominin rukopoložio u čin prezvitera, a godine 1825. u čin jeromonaha, u Ribnici. Za vreme svog boravka u Kaleniću, Maksim je postao član beogradske Arhidijecezalne konzistorije. Godine 1839. proizveden je na stepen arhimandrita, a iste godine, Arhimadrit je postao 1839. godine. Posle smrti episkopa šabačkog Gerasima Đorđevića posvećen je 4. juna 1839. za novog episkopa šabačkog. Bio je pristalica dinastije Obrenović pa je sa njihovim silaskom sa vlasti 1842. godine i sam ukloljen sa čela eparhije. Bio je zatvoren prvo u manastiru Studenici pa u manastiru Kaleniću gde je i ubijen u noći 4/5. januara 1844. godine. Sahranjen je u hramu manastira Kalenić. Posle njegove smrti za episkopa šabačkog je izabran Sava Nikolajević.

## Reference

## Povezano
* Eparhija šabačka
* Manastir Kalenić
Valerijan Pribićević

**Valerijan** (svetovno *Vasilije Pribićević*; Dubica, Banija 13/25. april 1870 – Split, 22. mart 1941) je bio episkop Srpske pravoslavne crkve.

## Život
Episkop Valerijan (svetovno Vasilije Pribićević) rođen je 25. aprila 1870. u Dubici. Gimnaziju sa velikom maturom završio je u Rakovcu kod Karlovca, a Duhovnu akademiju u Kijevu. Posle dvogodišnje nastavničke službe u Monaškoj školi u manastiru Hopovu, zamonašio se 8. maja 1894. u manastiru Krušedolu i dobio ime Valerijan.

Od 1897. do 1899. godine bio je nastavnik u srpskoj gimnaziji u Carigradu. Otpušten je iz službe jer nije hteo potpisati pozdravni telegram povodom povratka u zemlju kralja Milana. Kasnije je u Beču i Lajpcigu studirao grčki jezik i vizantologiju, a po povratku je postavljen za profesora stare Karlovačke bogoslovije. U poznatom veleizdajničkom procesu u Zagrebu bio je osuđen na dvanaest godina robije.

Posle Prvog svetskog rata redovno je bio biran za narodnog poslanika sve do poznatog 6. januara 1929. Dugo godina arhimandrit Valerijan je bio nastojatelj manastira Jaska i kao takav izabran je za vikarnog episkopa sremskog 8. decembra 1939. godine. Hirotonisan je za episkopa 28. januara 1940. u Sremskim Karlovcima od patrijarha srpskog Gavrila, mitropolita skopskog Josifa i episkopa zletovsko-strumičkog Vikentija. I kao vikarni episkop zadržao je upravu manastira Jaska.

Umro je 10. jula 1941. u Splitu, gde je privremeno i sahranjen. Posle Drugog svetskog rata prenet je u manastir Jazak i sahranjen kraj manastirske crkve.

## Izvori
* Sava, episkop šumadijski (1996). *SRPSKI JERARSI od devetog do dvadesetog veka*, Beograd: EVRO.

## Vanjske veze
* Veb stranica Srpske Pravoslavne Crkve - Episkop Andrej (Frušić)
By the Sun's Rays

***By the Sun's Rays*** je američki kratki nijemi vestern film snimljen 1914. u režiji Charlesa Giblyna. Protagonist, koga tumači Murdock MacQuarrie, je detektiv rudarske kompanije poslan da zaustavi bandite s kojima šuruje pokvareni kompanijin službenik, čiji lik tumači Lon Chaney. Film se smatra prvim ostvarenjem Chaneyeve filmografije sačuvanog do današnjih dana. U jednoj od malih uloga se pojavljuje i Tod Browning, koji će sa Chaneyem kasnije plodno surađivati kao režiser.

## Reference

## Vanjske veze
* 
*
The Spell of the Poppy

***The Spell of the Poppy*** () je američki crno-bijeli nijemi film snimljen 1915. u režiji Toda Browninga. Po žanru je kombinacija drame i trilera. Protagonist čiji lik tumači Eugene Pallette je Manfredi, talentirani pijanist koji zbog ovisnosti o opijumu ostavlja nevjenčanu suprugu, a svoju novu djevojci priprema "sudbinu goru od smrti".

## Izvori

## Vanjske veze
*
Jim Bludso

***Jim Bludso*** je američki crno-bijeli nijemi film snimljen 1917. u režiji Toda Browninga i Wilfred Lucasa. Radnja se temelji na istoimenoj pjesmi američkog književnika i političara Johna Haya, originalno objavljenoj 1871. godine. Naslovni protagonist, čiji lik tumači Lucas, je inženjer koji se nakon američkog građanskog rata vraća u rodni grad i otkriva kako ga je supruga ostavila radi korumpiranog kolege. *Jim Bludso* se smatra prvim cjelovečernjim ostvarenjem u filmografiji Toda Browninga. Danas se smatra izgubljenim.

## Glumačka postava
* Wilfred Lucas - Jim Bludso
* Olga Grey - Gabrielle
* Georgie Stone - Little Breeches
* Charles Lee - Tom Taggart
* Winifred Westover - Kate Taggart
* Sam De Grasse - Ben Merrill
* James O'Shea - Banty Tim
* Monte Blue - Joe Bower
* Al Joy - Kockar
* Lillian Langdon
* Bert Woodruff

## Vanjske veze
*
The Jury of Fate

***The Jury of Fate*** () je američki crno-bijeli nijemi film snimljen 1917. u režiji Toda Browninga. U njemu Mabel Taliafero tumači dvostruku ulogu brata i sestre blizanke, od kojih je muško dijete uživa očevu naklonost. Radnja prikazuje kako brat pogiba, a sestra, nastojeći olakšati gubitak ocu, reže kosu i preuzima identitet brata, izazvavši niz komplikacija u odnosu sa svojim momkom. Zbog bizarnog zapleta i sličnih detalja filma, *The Jury of Fate* se često dovodi u vezu s mnogo poznatijim ostvarenjima iz kasnijeg perioda njegove filmografije.

## Glumačka
* William Sherwood - Donald Duncan
* Mabel Taliaferro - Jaques Jeanne
* Frank Bennett - François Leblanc (kao Frank Fisher Bennett)
* Charles Fang - Ching
* Albert Tavernier - Henri Labordie
* Bradley Barker - Louis Hebert
* H. F. Webber - Duval Hebert

## Izvori

## Vanjske veze
*
Tösen från Stormyrtorpet (film, 1917)

***Tösen från Stormyrtorpet*** () je švedski crno-bijeli nijemi film snimljen 1917. u režiji Victora Sjöströma. Predstavlja ekranizaciju istoimene pripovjetke Selme Lagerlöf. Naslovna protagonistica, koju tumači Greta Almroth, je mlada seoska djevojka koju selo odbacuje zbog izvanbračnog djeteta, ali kojoj posao služavke daje dobronamjerni vlastelin.

*Tösen* je predstavljao prvu u nizu ekranizacija Lagerlöfinih romana temeljenu na ugovoru koji je Nobelovom nagradom okrunjena autorica sklopila sa studijem A-B Svenska Biografteatern (kasnije poznatim kao AB Svensk Filmindustri). Lagerlöf, koja se prije toga protivila ekranizaciji svojih djela, bila je duboko impresionirana Sjöströmovim ranijim filmom ''Terje Vigen''.

Sam roman je ekraniziran još nekoliko puta u nekoliko različitih država.

## Glumačka postavka
* Greta Almroth ... Helga Nilsdotter
* William Larsson ... Helgin otac
* Thekla Borgh ... Helgina majka
* Lars Hanson ... Gudmund Erlandsson
* Hjalmar Selander ... Erland Erlandsson
* Concordia Selander ... Ingeborg Erlandsson
* Karin Molander ... Hildur Persson
* Georg Blomstedt ... Erik Persson
* Jenny Tschernichin-Larsson ... Hildurina majka
* Gösta Cederlund ... Per Mårtensson
* Edla Rothgardt ... Gđa Mårtensson
* Nils Ahrén ... Sudac

## Reference

## Vanjske veze
*
Tomorrow (pjesma, Gianluca Bezzina)

**"Tomorrow"** je pjesma malteškog liječnika i pjevača, Gianluce Bezzine s kojom je svoju zemlju predstavljao na Eurosongu 2013. godine u Švedskoj. Pjesma je izvedena na engleskom jeziku, a autori glazbe i teksta su Boris Cezek i Dean Muscat. Radi se o veseloj, laganoj i poletnoj pjesmi koja govori o Jeremyju, mladiću monotonog i jednoličnog života, koji upoznaje svoju ljubav i odluči promijeniti svoje nazore.

Mada nije bila među favoritima medija i kladionica, pjesma je ostvarila veliki uspjeh na Eurosongu i dopala se europskoj publici. U polufinalu je osvojila 4. mjesto sa 118 bodova, iza favorita Azerbejdžana i Norveške te Grčke. U finalu se od samoga početka pozicionirala među 10 najboljih zemalja te na kraju, sa 120 bodova, osvojila 8. mjesto, što je jedan od najboljih plasmana Malte u povijesti natjecanja.

Za pjesmu je izdan i videospot, dostupan ovdje.
Hepatitis B

Virus **hepatitisa B** veoma otporan i ima ga dovoljno i u nevidljivoj količini krvi (jedan mikrolitar) za prenošenje zaraženom iglom. Postoji zaštita i u obliku seruma i u obliku vakcine protiv hepatitisa B. Kad je u pitanju hepatitis B, veliki broj novoobolelih se zarazio seksualnim putem.

Akutni hepatitis B prelazi u hronični u oko pet odsto odraslih osoba i dece starije od 12 godina. Kod dece koja ga dobijaju na rođenju od majke koja je nosilac virusa, izgledi za prelazak u hronični je y 90 odsto slučajeva. Kod dece koja dobiju hepatitis B u uzrastu do pet godina, učestalost prerasta u hroničnu infekciju u 50 odsto slučajeva. Prelazak u hroničnu infekciju je češći kod muškaraca, kod osoba na hroničnoj hemodijalizi, kod dijabetičara, alkoholičara, osoba sa imunodeficijencijom, sa malignim oboljenjima. Smrtnost od hepatitisa B u akutnoj fazi iznosi jedan od-sto. U hroničnoj fazi hepatitisa B uzrok smrti su posledice: ciroza jetre i primarni karcinom jetre koji se razvijaju obično posle 10 do 20 i više godina od akutne faze bolesti. Cirozu jetre dobija 20-30 odsto bolesnika, a primarni karcinom oko pet odsto. Karcinom jetre obično dolazi na već formiranu cirozu jetre i peti je po učestalosti u svetu.

Dovoljno je da minimalna količina krvi, koja se ne vidi golim okom, kapne na sto i virus ostaje u životu nedelju, pa ponekad i do mesec dana i time predstavlja potencijalnu opasnost za nekoga ko ima povredu na koži. Međutim, virus može proći i kroz sluzokožu.

Virus B se prenosi lakše i on je mnogo otporniji od virusa C. Potrebni su dobro sterilisani instrumenti jer virus B ne ubija temperatura kuvanja od 100 stepeni već temperatura suve Sterilizacija (mikrobiologija) od 160 do 180 stepeni u trajanju od 1 do 2 sata. Instrumente koji ne mogu da se podvrgnu temperaturi treba podvrgnuti sredstvima koja ubijaju ove viruse (formaldehid).

Svetska zdravstvena organizacija dala je preporuku da se s iskorenjivanjem ove bolesti počne još 1991. godine (vakcinacijom svih novorođenih beba), vakcinacijom dece stare do 12 godina i svih rizičnih grupa.

## Literatura
* HEPATITIS: Pritajeni ubica. Milena Božić, infektolog i pedijatar, redovni profesor Medicinskog fakulteta Univerziteta u Beogradu i Milena Jauković, hirurg u Urgentnom centru.

## Vanjske veze
Thomas Graals bästa film

***Thomas Graals bästa film*** () je švedska crno-bijela nijema filmska komedija snimljena 1917. u režiji Mauritza Stillera. Naslovni protagonist, čiji lik tumači Victor Sjöström je sineast kome naklonost prema lijepoj sekretarici (čiji lik tumači Karin Molander) predstavlja izvor inspiracije za novi film, ali i niz komičnih pustolovina. Film se odlikovao nizom ironičnih "insajderskih" komentara na stanje mlade švedske filmske industrije, ali i filma u svijetu, pa se tako u jednoj sceni parodira Griffithova *[[The Intolerance]]*. Danas se smatra jednim od najboljih švedskih filmskih komedija u nijemoj eri. Godine 1918. je snimljen nastavak pod naslovom *[[Thomas Graals bästa barn]]*.

Sve do 1950-ih se smatrao izgubljenim, dok nije pronađena kopija u jednom engleskom arhivu; njoj, međutim, nedostaje nekoliko scena na samom kraju filma.

## Vanjske veze
*
Hepatitis E

**Hepatitis E** predstavlja akutno infektivno oboljenje koje se odlikuje oštećenjem parenhima jetre, pojavom ikterusa i visokim letalitetom trudnica. Oboljenje nije bilo prepoznato kao posebna forma hepatitisa sve do 1980.

## Uzrok nastanka
Virus hepatitisa E je virus veličine 27-32&nbsp;nm. To je RNK virus sa lipidnim omotačem. Prilično je otporan u spoljašnjoj sredini. Izvor zaraze je oboleli čovek tokom preikteričnog stadijuma. Uzročnik se izlučuje u spoljašnju sredinu preko fekalija i urina. Mehanizam prenošenja infekcije je fekalno-oralni, a faktor prenošenja infekcije je voda, kontaminirane ruke i predmeti.

## Klinička slika
Ova forma bolesti nema jasno ispoljene faze bolesti koje se registruju kod tipičnih formi ostalih hepatitisa. Preikterusni stadijum se nejasno ispoljava kada se registruje prisustvo dispeptičnih tegoba, dok se gripoidni sindrom ne registruje. Svi bolesnici su ikterični (žutica). Ikterusni stadijum kratko traje, do 4 dana. Istovremeno se registruje tamno prebojena mokraća kao i bledo kolorisana stolica. Jetra je uvećana čak kod 80-90% obolelih. Teške forme bolesti se prvenstveno sreću kod trudnica, pri čemu je letalitet jako visok (44%). Rekonvalescentni stadijum se ne poklapa sa padom vrednosti bilirubina jer je stanje bolesnika i dalje loše.

## Dijagnoza
Postavlja se na osnovu epidemioloških podataka (pojava bolesti kod osoba koje su na jednom mestu konzumirale vodu), kao i kliničke slike, a potvrđuje se laboratorijskim testovima. Izolacija virusa je veoma teška, pri čemu se koristi IEM. Serološka dijagnostika je moguća ELISA tehnikom.

## Lečenje
Lečenje obolelih od virusnog hepatitisa E je kompleksno. S obzirom da još uvek nije pronađen lek za ovu bolest, terapija se sastoji u saniranju simptoma, odnosno komplikacija do kojih može doći. Kod tipičnih slučajeva bolesti terapija je identična terapiji kod virusnog hepatitisa A. Međutim, ako se radi o trudnicama, terapija treba da obuhvati regulaciju produkcije amonijaka (načinom ishrane, unosom laksativa, antimikrobnim sredstvima za sterilizaciju creva), supstitucionu terapiju (nadoknada faktora koagulacije, trombocita, drugih produkata jetre), antiedematoznu (lasix, manitol), vitamine, ekstrakorporalnu perfuziju i detoksikacionu (glukoza, levuloza).

## Reference
Elmer Booth

**William Elmer Booth** (9. decembar 1882 - Los Angeles, 16. jun 1915) bio je američki glumac, najpoznatiji po nastupima u ranim filmovima D. W. Griffitha. Vjerojatno najpoznatiji od njih je uloga šefa ulične bande u filmu *[[The Musketeers of Pig Alley]]* iz 1912. godine, koji se često naziva prvim gangsterskim filmom. 16. juna 1915. je u Los Angelesu se zajedno sa Georgeom Siegmannom vozio u autu kojim je upravljao Tod Browning; kada se Browning zabio u vlak, on i Siegmann su ozlijeđeni, a Booth je poginuo.

Njegova sestra Margaret Booth je kasnije postala poznata kao montažerka za studio MGM.

## Izabrana filmografija

* *[[An Unseen Enemy]]* (1910)
* *[[The Musketeers of Pig Alley]]* (1912)
* *[[Gold and Glitter]]* (1912)
* *The Adopted Brother* (1913)
* *Mrs. Black is Back* (1914)
* *Gasoline Gus* (1915)
* *A Chase by Moonlight* (1915)

## Izvori
Onychomys

**Onychomys**, rod miševa potporodice Sigmodontinae (miševi novog svijeta) porodice Muridae. Sastoji se od tri vrste a žive u suhim područjima Sjeverne Amerike, točnije na jugu SAD-a i sjevernom Meksiku. 

Onychomys miševi gnijezda si prave u rupama u tlu. Veoma su teritorijalni, i obično u jednoj rupi žive sami ili mužjak i ženka sa mladima, i brane svoj teritorij. Imuni su na otrov škorpiona (štipavaca) i žive kao grabežljivci pa plijen love u stilu *mačke*, tiho se šuljajući, a plijen im budu škorpioni, stonoge, skakavci, crvi pa čak i drugi miševi, manje zmije i raznne glodavce.

Neki izvori klasicficiraju ga u porodicu Cricetidae
## Vrste
* Onychomys arenicola Mearns, 1896
* Onychomys leucogaster (Wied-Neuwied, 1841)
* Onychomys torridus (Coues, 1874)

Datoteka:Chihuahuan grasshopper mouse.jpg|Onychomys arenicola
Datoteka:|


## Izvori
Svisci

**Svisci** ili **mrmoti** su rod glodavaca koji obitava na Sjevernoj zemljinoj polutci, na prostoru od Sjeverne Amerike preko Sibira pa sve do Himalaje.

Živi u jazbinama koje kopa u zemlji na dubine do 4 metra neodređene dužine međusobno povezanih sa više ulaza zbog bijega od grabežljivaca koji ga love. Naraste do veličine manjeg psa pa ga često zamjenjuju za slične životinje, npr. dabra. Smatra se da je bio jedan od nositelja kuge, jedne od najvećih svjetskih pošasti.

Svisci se hrane pretežno travama, korijenjem, lišajevima,
gomoljima biljaka i cvijećem. Spavaju zimski san.

## Povezano
*Sviščev dan
## Vrste

* *[[Marmota baibacina]]* - sibirski smeđi svizac Altajskog gorja
* *[[Marmota bobak]]* - nastanjuje središnju Europu i središnju Aziju
* *[[Marmota broweri]]* - nastanjuje Aljasku
* *[[Marmota caligata]]* - nastanjuje sjeverozapad Sjeverne Amerike
* *[[Marmota camtschatica]]* - nastanjuje istočni Sibir
* *[[Marmota caudata]]* - središnjoazijski zlatni i crveni svizac
* *[[Marmota flaviventris]]* - nastanjuje jugozapad Kanade i zapad SAD žutoprsi 
* *[[Marmota himalayana]]* - nastanjuje Himalajsko gorje; Tibetansko snježno prase
* *[[Marmota marmota]]* - alpski svizac nastanjuje Alpe, Karpate, Tatre i Pirineje
* *[[Marmota menzbieri]]* - nastanjuje središnju Aziju
* *[[Marmota monax]]* - svizac "vremenski prognozer" iz Sjeverna Amerike
* *[[Marmota olympus]]* - svizac s područja grada Washingtona SAD
* *[[Marmota sibirica]]* - sibirski svizac mongolijskog područja 
* *[[Marmota vancouverensis]]* - svizac s područja vankuverskih otoka, Britanske Kolumbije i Kanade
Dikobraz

**Dikobraz** ili **bodljikavo prase** (lat. *Hystrix*) je rod iz porodice većih glodavaca.

Dikobrazi se sporo kreću. Za zaštitu od grabežljivca na leđima i repu posjeduju čvrste bodlje koje su najduže od svih vrsta sisavaca. Hrane se pretežno biljnom hranom: korijenjem, lišćem, plodovima i korom drveta. Postoji pet vrsta koje žive u Africi, jugozapadnoj Aziji i južnoj Europi.

## Vrste
* *[[Hystrix (Hystrix) africaeaustralis]]* Peter, 1852
** *[[Hystrix (Hystrix) africaeaustralis africaeaustralis]]* Peter, 1852
** *[[Hystrix (Hystrix) africaeaustralis zuluensis]]*	Roberts, 1936
* *[[Hystrix (Hystrix) cristata]]* Linnaeus, 1758
* *[[Hystrix (Hystrix) indica]]* Kerr, 1792
* *[[Hystrix (Acanthion) brachyura]]* Linnaeus, 1758
** *[[Hystrix (Acanthion) brachyura brachyura]]* Linnaeus, 1758
** *[[Hystrix (Acanthion) brachyura bengalensis]]* Blyth, 1851
** *[[Hystrix (Acanthion) brachyura hodgsoni]]* Gray, 1847
** *[[Hystrix (Acanthion) brachyura subcristata]]* Swinhoe, 1870
** *[[Hystrix (Acanthion) brachyura yunnanensis]]* Anderson, 1878
* *[[Hystrix (Acanthion) javanica]]* F. Cuvier, 1823
* *[[Hystrix (Thecurus) crassispinis]]* Günther, 1876
* *[[Hystrix (Thecurus) pumila]]* Günther, 1879
* *[[Hystrix (Thecurus) sumatrae]]* Lyon, 1907
:Izvori za vrste

## Reference
Kapski dikobraz

**Kapski dikobraz** (*Hystrix africaeaustralis*) je pripadnik porodice Hystricidae, a živi u subsaharskoj Africi.

Ime je dobio po južnoafričkoj pokrajini Kapskoj(afrikaans: Kaapprovinsie, Provinsie Kaap die Goeie Hoop).

## Opis
Kapski dikobraz živi u šumama, savanama subsaharske Afrike, i u obalnim područjima pustinje Namiba. Živi u paru ili u maloj skupini. 
Noćne su životinje, a dane provode u šupljinama u stijenama ili u rupama koje sami iskopaju. Hrani se biljnom hranom - korijenjem, lukovicama, bobicama i plodovima.

Prosječna masa kapskog dikobraza je 11 do 20 kilograma, dužina tijela 63-80 cm, a repa 10–20&nbsp;cm što ovu vrstu čini jednom od dva najveća dikobraza svijeta.

Osim toga, kapski dikobraz je i jedan od najdugovječnijih glodavaca svijeta sa životnim vijekom od čak 20 godina.

U slučaju opasnosti dikobraz se smrzne, a ako je u bezizlaznoj situaciji napada bodljama koje su, iako se ne mogu ispaliti, vrlo opasno oružje.

Ženka kapskog dikobraza ostaje skotna 6-8 tjedana, a koti 1 do 3 mladunca. Za njih ne skrbi sama, već joj pomaže i mužjak.

## Ugroženost i zaštita
Prema IUCN-ovoj klasifikaciji, kapski dikobraz nije u nikakvoj opasnosti od izumiranja. Njegovo stanište se zapravo širi povećanjem poljodjelskih površina. Njegove prehrambene navike su ga pretvorile u štetočinu.
Jedina potencijalna opasnost za kapskog dikobraza je lov jer se u Africi smatra za prehrambenu namirnicu.

## Reference
Crax alberti

***Crax alberti*** je vrsta ptice iz roda *[[Crax]]*, porodice Cracidae.

Živi isključivo u Kolumbiji; područja rasprostranjenosti na jugu i istoku obrubljena su rijekom Magdalenom. Prirodna staništa su joj suptropske i tropske vlažne nizinske šume. Ugrožena je gubitkom staništa.

Duga je 83-93 centimetra. Velika je ptica, s perjem uglavnom crne boje. Mužjak ima bijeli vrh repa, dok mu je kljun boje roga. Ima ćubu na glavi sa crnim, kovrčavim perjem, a noge su ružičaste boje. Ženka je također crnog tijela, a ćuba na glavi je crno-bijela. Na krilima i repu ima bijele pruge, a donji dio trbuha i podrepno područje su crvenkasto-smeđi.

## Izvori
* IUCN 2011. http://www.iucnredlist.org/apps/redlist/details/141182/0. 2006 IUCN Red List of Threatened Species.  Preuzeto 10. srpnja 2011.
* Birdlife
Ivica Horvat

**Ivica Horvat** (Sisak, 3. srpnja 1926. - Njivice, otok Krk, 27. kolovoza 2012.) bivši je hrvatski nogometaš, reprezentivac Jugoslavije i trener, osvajač srebrne medalje na Olimpijskim igrama u Helsinkiju 1952. godine. Godine 1967. kao trener NK Dinamo Zagreb osvojio Kup sajamskih gradova pobijedivši u finalu engleski Leeds United u dvjema utakmicama.

U Njemačkoj je poznat kao trener koji je izdigao Schalke koji je 1971. bio na rubu ponora. S njime je Schalke nakon 14 godina čekanja konačno osvojio jedan trofej (njemački kup) a bio je i u borbi za naslov prvaka, gdje je u odlučujućoj utakmici uspješniji bio Bayern. Smatra ga se tvorcem zlatne generacije Schalkea 

Umro je u dubokoj starosti 27. kolovoza 2012. godine u Njivicama na Krku.

## Reference

## Vanjske veze
* Povijest Dinama Ivica Horvat
Njivice

**Njivice** (Gnivizze, tal.) su mjesto na Kvarneru, na sjeverozapadu otoka Krka, u Primorsko-goranskoj županiji, administrativno spadaju pod općinu Omišalj.

Nekada malo ribarsko naselje danas je poznato turističko stjecište gostiju iz europskih i ostalih zemalja.

## Historija

Njivice se prvi put spominju u darovnici kneza Ivana Frankopana iz 1474. godine iako je, sudeći prema nekim arheološkim nalazima, naselje mnogo starije. Godine 1710. spominje se uz Njivice naselje "*Villa di Sasso Bianco*" ili Beli Kamik, od čega je danas ostao samo toponim.

Proteklih je stoljeća to bilo malo krčko selo, čiji su se stanovnici uglavnom bavili ribarstvom, maslinarstvom i stočarstvom, te iskorištavanjem šuma.

## Turizam
Godine 1930. izgrađen je hotel "Luka" (današnji Jadran) i villa Dinka, što se smatra početkom turizma u Njivicama.
Lijepe plaže, izuzetno plavo more, obilje hladovine i blaga klima, uz izvanredne smještajne kapacitete, osnovne su osobine koje privlače goste, a Njivice pretvara u sve poznatije turističko središte.

## Sport
U Njivicama djeluje boćarski klub *[[boćarski klub Trstena|Trstena]]*.

## Vanjske veze

* Službene stranice turističke zajednice Njivice‑Omišalj
FK Borac Banja Luka

**FK Borac** je bosanskohercegovački nogometni klub iz Banje Luke.

## Historija

Klub je osnovala grupa trgovačkih pomoćnika koji su se okupljali u gostionici „Putnik“ u Banjoj Luci po dogovoru iz sredine 1925. godine. Osnivačka skupština kluba održana je 4. srpnja 1926. godine. Po tome Borac spada u najstarije klubove u Bosni i Hercegovini. Razgovoru su prisustvovali: **Mile i Brane Stefanović, Nikola i Mile Pucar, Branko i Božidar Ilić, Rudi Hiter, Mustafa Softić, Zdravko Šerbl, Savo Novaković, Žarko Vranješević, Emil Zrelec**, **Venceslav (Veno) Filanović** i još nekoliko mladića, uglavnom trgovačkih pomoćnika. Mnogi od njih su sa osnivanjem kluba vjerovali da će tim moći bolje i uspješnije izboriti svoja radnička prava. Mnogi suvremenici tih događanja su tvrdili da je, u neku ruku, **Veselin Masleša** dao ime klubu.

 
(Veselin Masleša)

Po tome je klub dobio svoje prvo ime **Radnički sportski klub Borac**. Za predsjednika RSK Borac izabran je Rudolf Rudi Hiter, potpredsjednik je bio Savo Novaković.

U sezoni 2010./11. prvi put su postali prvaci Bosne i Hercegovine.

## Stadion

## Uspjesi

* **[[Kup maršala Tita]]**
** pobjednik (1): 1987./88.
** finalist (1): 1973./74.
* **[[Nogometna Premijer liga Bosne i Hercegovine|Premijer liga Bosne i Hercegovine]]**
** pobjednik (1): 2010./11.
** treće mjesto (3): 2009./10., 2011./12., 2012./13.
* **[[Srednjoeuropski kup (nogomet)|Srednjoeuropski kup]]**
** pobjednik (1): 1992.
* **[[Nogometni kup Bosne i Hercegovine|Kup Bosne i Hercegovine]]**
** pobjednik (2): 2009./10., 2023./24.
** finalist (1): 2003./04.
* **[[Nogometni kup Republike Srpske|Kup Republike Srpske]]**
** pobjednik (5): 1994./95., 1995.96., 2008./09., 2010./11., 2011./12.
* **[[Prva nogometna liga Republike Srpske|Prva liga Republike Srpske]]**
** pobjednik (4): 2000./01., 2005./06., 2007./08., 2016./17.

## Poznati bivši igrači

## Reference

## Vanjske veze

*   Službene stranice FK Borca
* Službene stranice SD Borac